Babelscape/SREDFM huggingface dataset:
Γκούντερ Γιάκομπ

Ο Γκούντερ Γιάκομπ (γεννημένος στις 10 Μαΐου 1968 στο Βέλγιο) είναι Βέλγος πρώην ποδοσφαιριστής, ο οποίος εργάστηκε ως προπονητής μετά την αποχώρησή του από την ενεργό δράση.

Διατελεί χρέη αθλητικού διευθυντή για λογαριασμό της Ολιμπίκ Μαρσέιγ από τον Ιούλιο του 2016.
Γκρούπο Σπορτίβο Φιάμε Όρο

Η Γκρούπο Σπορτίβο Φιάμε Όρο (ιταλικά: "Gruppo Sportivo Fiamme Oro") είναι το αθλητικό τμήμα της Κρατικής Αστυνομίας (P.S.) της Ιταλίας.
Γράμμα από το παρελθόν

Το Γράμμα από το παρελθόν (πρωτότυπος τίτλος: Remember) είναι καναδογερμανική δραματική-θρίλερ ταινία του 2015 σε σκηνοθεσία του Ατόμ Εγκογιάν.
Πολίτης

Ο πολίτης είναι άτομο που δεν ανήκει σε ένοπλες δυνάμεις, αστυνομικές ή πυροσβεστικές δυνάμεις. Πολίτης είναι αυτός που έχει την ιθαγένεια μιας χώρας, όπου αυτό του δίνει τη δυνατότητα να έχει πολιτικά δικαιώματα. 

Σύμφωνα με το Πολεμικό Δίκαιο (επίσης γνωστό ως Διεθνές Ανθρωπιστικό Δίκαιο), ο πολίτης δεν είναι μέλος των ενόπλων δυνάμεων και δεν λαμβάνει άμεσα μέρος σε εχθροπραξίες σε περιόδους ενόπλων συγκρούσεων. Σύμφωνα με το Διεθνές Δίκαιο, οι άμαχοι στο έδαφος εμπλεκόμενου κράτους σε ένοπλη σύρραξη δικαιούνται προνόμια κάτω από το Εθιμικό Δίκαιο του πολέμου και των Διεθνών Συνθηκών, όπως η Τέταρτη Σύμβαση της Γενεύης. Τα προνόμια που απολαμβάνουν βάσει του Διεθνούς Δικαίου εξαρτάται από το αν η σύγκρουση είναι εσωτερική (ένας εμφύλιος πόλεμος) ή διεθνής.
Γιούργκεν Πρόχνοβ

Ο Γιούργκεν Πρόχνοβ (σωστή προφορά: Γιούργκεν Πρόχνο) ("Jürgen Prochnow", 10 Ιουνίου 1941) είναι Γερμανός ηθοποιός.

Έχει συμμετάσχει σε ταινίες του Ντέιβιντ Λιντς, του Φόλκερ Σλέντορφ, του Τζον Κάρπεντερ, του Βόλφγκανγκ Πέτερσεν και του Ατόμ Εγκογιάν. Ήταν πρωταγωνιστής στην ταινία "Die Konsequenz" (1977), της οποίας η κυκλοφορία είχε προκαλέσει σκάνδαλο στη Γερμανία, και στην ταινία "Υποβρύχιο U-96: Επιστροφή στην κόλαση" (1981), που τον έκανε γνωστό πέρα από τα σύνορα της πατρίδας του.
Χορστ-Γκούντερ Γκρέγκορ

Ο Χορστ-Γκούντερ Γκρέγκορ ("Horst-Günter Gregor", 24 Ιουλίου 1938 - 25 Απριλίου 1995) ήταν Γερμανός κολυμβητής.

Αποτέλεσε μέλος της ομάδας της Λ. Δ. Γερμανίας που στις 7 Νοεμβρίου του 1967 κατέρριψε στη Λειψία το παγκόσμιο ρεκόρ στα 4x100 μ. μικτής με χρόνο 3.56.5..
Όσιος Μέμνων

Ο Όσιος Μέμνων, ο ονομαζόμενος και θαυματουργός έζησε πριν τον 9ο αι. και από πολύ μικρός έγινε μοναχός και ασκητής. Λόγω των πλούσιων αρετών και της επίπονης άσκησής του αναγορεύτηκε από τους αδελφούς της σκήτης του σε ηγούμενο του μοναστηρίου. Για την καταγωγή του, αν και δεν υπάρχει κάποια γραπτή μαρτυρία, η ισχυρή τοπική παράδοση της Κύπρου και η ύπαρξη του οικισμού Άγιος Μέμνων της Αμμοχώστου, με την ομώνυμη εκκλησία, συνηγορούν ότι ήταν Κύπριος. Επιπλέον, το όνομά του περιλαμβάνεται στο «Ημερολόγιο Εκκλησίας Κύπρου» και πιο συγκεκριμένα στον κατάλογο "Κύπριοι Άγιοι οι οποίοι εορτάζονται και των οποίων αι ακολουθίαι δεν συμπεριλαμβάνονται εν τοις εν χρήσει Μηναίοις". Σύμφωνα με μια άλλη τοπική παράδοση, ο Όσιος Μέμνων ήταν πρόσφυγας της Παλαιστίνης που ήρθε στην Κύπρο μετά από διωγμό των Σαρακηνών και ασκήτευσε στη τοποθεσία «Βουναρκές», δυτικά της Αμμοχώστου. 

Ο Όσιος Μέμνων είχε τό χάρισμα τῆς θαυματουργίας και θεράπευε «"ἀνίατα πάθη καί ἀσθένειες πρός δόξαν Θεοῦ"». Στο όνομά του αναφέρονται αρκετά θαύματα προς τον αγροτικό πληθυσμό της περιοχής του μοναστηριού, σωτηρίας ναυτικών αλλά και πράξεις οικονομικής βοήθειας προς τους αναξιοπαθούντες και πάσχοντες χωρικούς.

Η μνήμη του εορτάζεται από την Ορθόδοξη Εκκλησία στις 28 Απριλίου.
ΚΣ Ντιναμό Βουκουρεστίου

H ΚΣ Ντιναμό Βουκουρεστίου (ρουμανικά: "CS Dinamo Bucureşti", ) είναι αθλητικός σύλλογος με έδρα το Βουκουρέστι της Ρουμανίας. Αποτελεί το σύλλογο με τα περισσότερα Ολυμπιακά μετάλλια από κάθε άλλο αθλητικό σωματείο στη Ρουμανία.
ΧΚ Ντιναμό Μινσκ

Η ΧΚ Ντιναμό Μινσκ (ρωσικά: ХК Динамо-Минск) είναι λευκορωσική επαγγελματική ομάδα χόκεϊ επί πάγου που εδρεύει στο Μινσκ. Είναι μέλος της κατηγορίας Μπομπρόφ στην Κοντινένταλ Χόκεϊ Λιγκ (КХЛ).

Η Ντιναμό κατάφερε να προκριθεί στα πλέι-οφ ΚΧΛ (Κύπελλο Γκαγκάριν) τρεις φορές: τις περιόδους 2010–11, 2011–12 και 2014–15. Η ομάδα δεν έχει κερδίσει ακόμη το Κύπελλο Γκαγκάριν, χάνοντας και στις τρεις περιόδους.
Μέμνων ο Ηρακλείδης

Ο Μέμνων ο Ηρακλείδης ήταν ιστορικός που έζησε τον 1ο αι. και καταγόταν από την αρχαία Ηράκλεια. Συγκαταλέγεται μεταξύ των αλεξανδρινών ιστορικών που έγραψαν με θέμα την τοπική ιστορία της πατρίδας τους, όπως ο Διόδωρος Σικελιώτης (" Ἱστορικὴ βιβλιοθήκη")], ο Δουρής ("Σαμίων ὧροι") και ο Νεάνθης ο Κυζικηνός ("Ὧροι Κυζικινῶν"). Ο Μέμνων αναφέρεται ως συγγραφέας του 16τομου έργου "Περί Ηρακλείας", από το οποίο σώζονται αποσπάσματα στην "Μυριόβολο" ή "Βιβλιοθήκη" του Πατριάρχη Φωτίου Α΄. Στο έργο αυτό περιγράφει την ακμή και παρακμή της Ηράκλειας της Ποντικής, από την περίοδο του τυράννου Κλέαρχου (364-353 π.Χ.) μέχρι τχρόνια του Ιούλιου Καίσαρα (40 π.Χ. περίπου) και αναφέρει ενδιαφέρουσες λεπτομέρειες για την εισβολή των Γαλατών στην Ασία, την αρχική συμμαχία τους με τους κατοίκους της Ηράκλειας και την εν συνεχεία βίαια επίθεση εναντίον της.
Φρανς Άικενς

Ο Φρανς Άικενς (φλαμανδικά: Frans Ykens (Αμβέρσα, 1601 - Βρυξέλλες, 1693) ήταν Φλαμανδός ζωγράφος νεκρών φύσεων, ο οποίος ειδικευόταν στην απεικόνιση λουλουδιών, σκηνών συμποσίου και πινάκων σε γιρλάντες.
Kara Sevda

μικρογραφία|Το λογότυπο της σειράς
Το Kara Sevda είναι τουρκική δραματική σειρά που προβλήθηκε αρχικά από το τουρκικό κανάλι Star TV. Η εταιρία παραγωγής είναι η Ay Yapım, σκηνοθέτης ο Hilal Saral σε σενάριο των Özlem Yılmaz, Burcu Görgün Toptaş και Anil Eke με πρωταγωνιστές τους Burak Özçivit, Neslihan Atagül Doğulu και Kaan Urgancıoğlu. Η προβολή της ξεκίνησε τον τον Οκτώβριο του 2015 στην Τουρκία σημειώνοντας τεράστια επιτυχία και μεγάλα ποσά τηλεθέασης. Έχει πάρει το βραβείο για καλύτερη τηλενουβέλα στα 45 διεθνή βραβεία Emmy που πραγματοποιήθηκαν το 2017.

Στην Ελλάδα έκανε πρεμιέρα στις 12 Ιουνίου 2016 στο Mega Channel. Η τηλεθέαση της πρεμιέρας σημείωσε μόνο 9,4%, αλλά στην συνέχεια το ποσοστό έφτασε στο 21%. Παρ' όλα αυτά, η σειρά κόπηκε στον πρώτο κύκλο με σκοπό να πουληθεί μόνο σε DVD από την εταιρία Victory. Όμως τον Ιούνιο του 2018 ο ΣΚΑΪ ανακοίνωσε πως ανέλαβε την προβολή όλων των επεισοδίων του 2ου κύκλου κάνοντας πρεμιέρα την Κυριακή 15 Ιουλίου 2018.
Το δέρμα που κατοικώ

Το δέρμα που κατοικώ (πρωτότυπος τίτλος: La piel que habito, αγγλικά: The Skin I Live In) είναι ισπανική ψυχολογική ταινία θρίλερ του 2011, σε σκηνοθεσία και σενάριο του Πέδρο Αλμοδόβαρ και βασίζεται στο μυθιστόρημα "Tarantula" του Τιερί Ζονκέ.
Ισά Μουστάφα

Ο Ισά Μουστάφα (Αλβανικά: Isa Mustafa) είναι ο πρωθυπουργός της Δημοκρατίας του Κοσόβου και ηγέτης της Δημοκρατικής Ένωσης του Κοσόβου (LDK). Ο Μουσταφά ήταν επίσης δήμαρχος στην Πρίστινα από τον Δεκέμβριο του 2007, έως τον Δεκέμβριο του 2013.
Ρόσενμποργκ ΙΧΚ

Η Ρόσενμποργκ ΙΧΚ (νορβηγικά: "Rosenborg IHK") είναι νορβηγική ομάδα χόκεϊ επί πάγου με έδρα το Τρόντχαϊμ. Τον Μάρτιο του 2010, το επαγγελματικό τμήμα της Ρόσενμποργκ κέρδισε την άνοδο στο Πρωτάθλημα Νορβηγίας, όμως σήμερα είναι ανενεργό έπειτα από την πτώχευση το 2014.
Βολερένγκα ΙΦ

Η Βολερένγκα ΙΦ (νορβηγικά: "Vålerengens IF") είναι νορβηγικό αθλητικό σωματείο από τη συνοικία Βολερένγκα του Όσλο. Ιδρύθηκε στις 29 Ιουλίου του 1913.

Διαθέτει τμήματα ποδοσφαίρου, χόκεϊ επί πάγου, αμερικανικού ποδοσφαίρου, χειροσφάιρισης, φλόρμπολ και σκι. Η ομάδα ποδοσφαίρου, η ομάδα χόκεϊ επί πάγου και η ομάδα αμερικανικού ποδοσφαίρου έχουν κατακτήσει εθνικά πρωταθλήματα.

Στο παρελθόν διέθετε τμήματα στίβου, μπάντι, το καλαθοσφαίρισης και πάλης. Στο διοικητικό συμβούλιο της Βολερένγκα ΙΦ προεδρεύει ο Στέιν Μόρις.
Το τελευταίο τανγκό στο Παρίσι

Το τελευταίο τανγκό στο Παρίσι (ιταλικά: "Ultimo tango a Parigi", αγγλικά: Last Tango in Paris) είναι μία γαλλό-ιταλική ερωτική - δραματική ταινία, του 1972, σε σκηνοθεσία Μπερνάρντο Μπερτολούτσι και σε σενάριο του ιδίου και του Φράνκο Αρκάλλι. Η ταινία επικεντρώνεται σε έναν χήρο Αμερικανό, που ταξιδεύει στο Παρίσι και συνάπτει ερωτικές σχέσεις με μία νεαρή Παριζιάνα. Στην ταινία πρωταγωνιστούν οι Μάρλον Μπράντο, Μαρία Σνάιντερ και Ζαν-Πιερ Λεό.

Οι έντονες σεξουαλικές σκηνές βίας έφεραν διαμάχες ενώ σε πολλές χώρες υπέστη λογοκρισία. Για παράδειγμα, στην κυκλοφορία της στις ΗΠΑ, μία από τις πιο έντονες σκηνές σεξουαλικό περιεχομένου κόπηκε και κρίθηκε ακατάλληλη. Παρόλα αυτά, με το πέρας των χρόνων έπαψε να είναι ακατάλληλη και της δόθηκε το NC-17. Το 1981, η MGM κυκλοφόρησε μία νέα έκδοση με κομμένες σκηνές.

Σύμφωνα με δηλώσεις του ίδιου του Μπερτολούτσι το 2013, η πιο γνωστή σκηνή της ταινίας, αυτή του βιασμού, γυρίστηκε έπειτα από συνεννόηση του σκηνοθέτη και του Μάρλον Μπράντο και χωρίς τη συγκατάθεση της Μαρία Σνάιντερ. Αυτό έγινε γιατί ο σκηνοθέτης ήθελε να προσδώσει ρεαλιστικότητα στη σκηνή, καθώς ήθελε να φανεί η αντίδραση μιας ταπεινωμένης γυναίκας και όχι μιας ηθοποιού που υποδύεται έναν ρόλο. Ο Μπερτολούτσι δήλωσε πως για το γεγονός αυτό νιώθει ενοχές, αλλά δεν μετανιώνει.
Live at the Rainbow '74

Live at the Rainbow '74 είναι ο τίτλος του διπλού ζωντανά ηχογραφημένου άλμπουμ και DVD του βρετανικού ροκ συγκροτήματος Queen, το οποίο κυκλοφόρησε στις 8 Σεπτεμβρίου του 2014 μέσω της δισκογραφικής εταιρείας "Virgin EMI" στην Ευρώπη και της "Hollywood" στην Βόρεια Αμερική.

Οι ηχογραφήσεις του άλμπουμ προέρχονται από την εμφάνιση του συγκροτήματος στο "Rainbow Theatre" του Λονδίνου στις 31 Μαρτίου 1974 κατά την διάρκεια της περιοδείας Queen II Tour, όπως και από τις συναυλίες τους στις 19 και 20 Νοεμβρίου του ίδιου έτους, στον ίδιο χώρο, κατά την περιοδεία για τον δίσκο ""Sheer Heart Attack".

Οι βιντεοσκοπήσεις προβάλονταν στους κινηματογράφους με τίτλο "Live at the Rainbow" κατά την δεκαετία του '70, πριν από πιο μακροσκελείς μουσικές ταινίες των Led Zeppelin ή των Pink Floyd, όπως και πριν την ταινία "Jaws 2"" στις βρετανικές αίθουσες.

Το άλμπουμ σκαρφάλωσε στο Top-10 στην Ολλανδία και την Γερμανία, όπως και το # 11 στην πατρίδα του συγκροτήματος.
Χοβίκ Αμπραχαμιάν

Ο Χοβίκ Αμπραχαμιάν (, , "Ovik Argamovich Abraamyan"; 24 Ιανουαρίου 1958-) είναι Αρμένιος πολιτικός. Μέλος του κυβερνώντος Ρεπουμπλικανικού Κόμματος, υπηρέτησε ως πρωθυπουργός της Αρμενίας από τις 13 Απριλίου 2014 ως τις 8 Σεπτεμβρίου 2016. Προηγουμένως ήταν ο Πρόεδρος της Εθνικής Συνέλευσης της Αρμενίας.
Λέο Μάτος

Ο Λεονάρντο ντε Μάτος Κρουζ (γεννημένος στις 2 Απριλίου 1986), περισσότερο γνωστός ως Λέο Μάτος, είναι Βραζιλιάνος επαγγελματίας ποδοσφαιριστής ο οποίος αγωνίζεται για λογαριασμό της ΚΡ Βάσκο ντα Γκάμα ως δεξιός μπακ.
Μπακίρ Ιζετμπέγκοβιτς

Ο Μπακίρ Ιζετμπέγκοβιτς ([bâːkir ǐzedbegoʋitɕ]; γεννημένος 28 Ιουνίου 1956) είναι Βόσνιος πολιτικός. Από το 2010, αντιπροσωπεύει τους Βόσνιους μουσουλμάνους στην προεδρία της Βοσνίας Ερζεγοβίνης και είναι πρόεδρος του Κόμματος της Δημοκρατικής Δράσης (SDA). Από τον Μάρτιο του 2018 ως τον Νοέμβριο του 2018 ήταν επικεφαλής του Προεδρείου της Βοσνίας και Ερζεγοβίνης.
Βολοντίμιρ Γκρόισμαν

Ο Βολοντίμιρ Γκρόισμαν, (ουκρανικά: Володимир Борисович Ґ/Гройсман, γίντις: וואָלאָדימיר באָריסאָוויטש גרויסמאַן, γεννηθείς στις 20 Ιανουαρίου του 1978,) είναι πολιτικός, ο οποίος υπηρέτησε ως πρωθυπουργός της Ουκρανίας από τις 14 Απριλίου 2016 ως τις 29 Αυγούστου 2019.

Από τον Μάρτιο του 2006 μέχρι το Φεβρουάριο του 2014 ο Γκρόισμαν ήταν ο Δήμαρχος της Βίννιτσα. Από τότε έως τον Νοέμβριο του 2014, κατείχε δύο ταυτόχρονες θέσεις, Αντιπρόεδρος Πρωθυπουργός της Ουκρανίας για την Περιφερειακή Πολιτική και Υπουργός Περιφερειακής Ανάπτυξης, Κατασκευών και Στέγασης και κοινοτικών Υπηρεσιών της Ουκρανίας. Εξελέγη στο κοινοβούλιο με το κόμμα του Πέτρο Ποροσένκο. Εξελέγη Πρόεδρος της Βουλής της Ουκρανίας τον Νοέμβριο του 2014, μέχρι τον Απρίλιο του 2016, όπου και παραιτήθηκε για να αναλάβει το πόστο του Πρωθυπουργού.
Μίλνερ Αγιάλα

Ο Μίλνερ Αγιάλα (γεννηθείς στις 3 Σεπτεμβρίου 1928 στην Ασουνσιόν και αποβιώσας στις 29 Ιουλίου 2001) ήταν Παραγουανός ποδοσφαιριστής, ο οποίος αγωνιζόταν ως επιθετικός. Έγινε γνωστός για ποινή αποκλεισμού διάρκειας τριών ετών που δέχθηκε για χτύπημα εναντίον διαιτητή και για το γεγονός πως υπήρξε ο πρώτος έγχρωμος ποδοσφαιριστής που αγωνίστηκε με τα χρώματα της Ρασόνγκ Κλαμπ ντε Στρασμπούρ.
Ποδοσφαιρική Ομοσπονδία Νήσων Φερόε

Η Ποδοσφαιρική Ομοσπονδία Νήσων Φερόε (φεροϊκά: "Fótbóltssamband Føroya", FSF) είναι το όργανο διοίκησης του ποδοσφαίρου στις Νήσους Φερόε. Εδρεύει στο Τόρσχαβν και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων των Νήσων Φερόε.
Στάμπεκ ΙΦ

Η Στάμπεκ ΙΦ (νορβηγικά: "Stabæk IF") είναι νορβηγικός αθλητικός σύλλογος από το Μπέρουμ, ένα δήμο που συνορεύει στα δυτικά με το Όσλο. Διαθέτει τμήματα ποδοσφαίρου, μπάντι, χειροσφαίρισης και αλπικού σκι. Ενώ η ποδοσφαιρική ομάδα είναι η πιο σημαντική, η ομάδα μπάντι των ανδρών έχει κατακτήσει πολλά εθνικά πρωταθλήματα.

Η ομάδα χειροσφαίρισης των γυναικών αγωνίζεται στην πρώτη κατηγορία της νορβηγικής χειροσφαίρισης, ενώ η ομάδα των ανδρών στην τρίτη κατηγορία. Ο σύλλογος είχε παλαιότερα τμήματα για στίβου, σκοποβολή και προσανατολισμού. Στις αρχές του 2009, δημιουργήθηκε μία νέα ομάδα ποδοσφαίρου γυναικών και ονομάστηκε Στάμπεκ Φούτμπολ Κβίνερ, η οποία στην πραγματικότητα προέκυψε από τη μετεγκατάσταση της ομάδας γυναικών του συλλόγου Άσκερ.
Ντράγκαν Τσόβιτς

Ο Ντράγκαν Τσόβιτς ( [drǎgan tʃǒːʋitɕ], 20 Aυγούστου 1956-) είναι ένας Βόσνιος-Κροάτης πολιτικός και ηγέτης της Kροατικής Δημοκρατικής Ένωσης της Βοσνίας και Ερζεγοβίνης. Έχει υπηρετήσει 4 φορές ως επικεφαλής του Προεδρείου της Βοσνίας και Ερζεγοβίνης (2003, 2003-04, 2015-16 και από τον Ιούλιο του 2017).
Φιλαΐδες

Οι Φιλαΐδες (), (ο δήμος: Φιλαϊδών) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Φιλαΐδες) ονομάζονταν οι δημότες του δήμου αυτού, καθώς και μεγάλη οικογένεια της αρχαίας Αθήνας.
Μλάντεν Ίβανιτς

Ο Μλάντεν Ίβανιτς (Σερβικά Κυριλλικά: Младен Иванић, [mlâden ǐʋanitɕ] * γεννηθείς στις 16 Σεπτεμβρίου 1958 στην Σάνσκι Μόστ) είναι ένας Σερβοβόσνιος πολιτικός και μέλος της Προεδρίας της Βοσνίας και Ερζεγοβίνης από το 2014 ως το 2018.

Γεννημένος στο Σάνσκι Μοστ, ο Ίβανιτς έχει ζήσει στην Μπάνια Λούκα , από το 1971, όταν πήρε το πτυχίο οικονομικών επιστημών . Στη συνέχεια έλαβε το διδακτορικό της στο Βελιγράδι * η διατριβή είχε τίτλο "η Σύγχρονη Μαρξιστική πολιτική οικονομία της Δύσης". Ανέλαβε τις μεταδιδακτορικές σπουδές στο Πανεπιστήμιο του Μάνχειμ και στο Πανεπιστήμιο της Γλασκώβης. Μετά την ολοκλήρωση των σπουδών του, εργάστηκε ως δημοσιογράφος. Από το 1985 έως το 1988, ήταν λέκτορας στην Πολιτική Οικονομία στο τμήμα Οικονομικών επιστημών στο Μπάνια Λούκα, και αργότερα επίσης, στο Σαράγεβο και τη Γλασκώβη. Ξεκίνησε την πολιτική του καριέρα το 1988, όταν έγινε μέλος της Προεδρίας της Βοσνίας και Ερζεγοβίνης. 

Από το 2001 έως το 2003, ο Ίβανιτς ήταν Πρωθυπουργός της Σερβικής Δημοκρατίας (RS), της Βοσνίας-Ερζεγοβίνης. Υπηρέτησε, επίσης, ως έκτος υπουργός εξωτερικών της Βοσνίας-Ερζεγοβίνης από τότε που έγινε ανεξάρτητη το 1992, διαδεχόμενος Ζλάτκο Λαγκουμντζίγια στη θέση του, και, ήταν μέλος του Συμβουλίου των Υπουργών της Βοσνίας και Ερζεγοβίνης. Με τη σειρά του, τον διαδέχθηκε στη θέση του το 2007 ο Σβέν Αλκαλάι.

Είναι ιδρυτικό μέλος του κεντροδεξιού σερβικού Κόμματος Δημοκρατικής Προόδου (PDP) και ήταν Πρόεδρος από το 1999 έως το 2015. Τον Οκτώβριο του 2014, εξελέγη ως ο Σέρβος, μέλος της Προεδρίας της Βοσνίας και Ερζεγοβίνης,νικώντας την   Ζέλικα Τσβιγιάνοβιτς. Η νίκη σηματοδότησε την πρώτη φορά μετά τη Συμφωνία του Ντέιτον ότι το Σερβικό κράτος της Προεδρίας έλαβε το μεγαλύτερο αριθμό ψήφων στη χώρα, από τους τρεις εκλεγμένους βουλευτές. Ήταν επικεφαλής της Προεδρίας της Βοσνίας και Ερζεγοβίνης από 17 Νοεμβρίου 2014 έως τις 17 Ιουλίου 2015 και ξανά από τις 17 Νοεμβρίου 2016 ως το 2017. 

Μιλάει γερμανικά και αγγλικά. Είναι Χριστιανός Ορθόδοξος και ανήκει στη Σερβική Ορθόδοξη Εκκλησία.
Ο κύκλος με την κιμωλία

Ο κύκλος με την κιμωλία είναι ένα από τα διασημότερα θεατρικά έργα του Γερμανού συγγραφέα Μπέρτολτ Μπρεχτ. Ολοκληρώθηκε το 1945 και ο αρχικός τίτλος του ήταν Ο καυκασιανός κύκλος με την κιμωλία.
Ευθύμης Κουλούρης

Ο Ευθύμης Κουλούρης (Σκύδρα, 6 Μαρτίου 1996) είναι Έλληνας διεθνής ποδοσφαιριστής που αγωνίζεται στον Ατρόμητο ως επιθετικός. Είναι ανιψιός του παλαιού ποδοσφαιριστή του ΠΑΟΚ και της Εθνικής Ελλάδος, Λέανδρου Συμεωνίδη.
Αρχέδικος

Ο Αρχέδικος, ήταν Έλληνας κωμικός του 4ου αιώνα π.Χ. και ένας εκ των εκπροσώπων της « Νέας Κωμωδίας ». 

Αθηναίος, τόσο επί σκηνής όσο και στον δημόσιο βίο του, υποστηρικτής του Αντίπατρου, αντιβασιλέα της Μακεδονίας, υπήρξε κατά την ολιγαρχική περίοδο, μεταξύ 320-319, ένας εκ των γραφέων, οι οποίοι αντικαθιστούσαν, τότε, τους γραμματείς της Βουλής.
Pirelli

Η Pirelli είναι πολυεθνική εταιρεία με έδρα το Μιλάνο της Ιταλίας, πρώην εισηγμένη στο χρηματιστήριο του Μιλάνου από το 1922. Εξαγοράστηκε το 2015 από την ChemChina. Η εταιρεία, η πέμπτη μεγαλύτερη παραγωγός ελαστικών στον κόσμο πίσω από τις Bridgestone, Michelin, Continental και Goodyear, είναι παρούσα σε περισσότερες από 160 χώρες, διαθέτει 19 εγκαταστάσεις παραγωγής σε όλο τον κόσμο και ένα δίκτυο περίπου 10.000 διανομέων και λιανεμπόρων.
Σαρλότ Γκανσμπούρ

Η Σαρλότ Γκανσμπούρ ("Charlotte Gainsbourg", γενν. 21 Ιουλίου 1971) είναι Γαλλοαγγλίδα ηθοποιός και τραγουδίστρια.

Γεννήθηκε το 1971 στο Λονδίνο, μεγάλωσε στο Παρίσι και είναι κόρη του Γάλλου μουσικού Σερζ Γκανσμπούρ και της Αγγλίδας ηθοποιού Τζέιν Μπίρκιν. Έχει παίξει σε ταινίες διάφορων σκηνοθετών, αλλά η πιο σταθερή συνεργασία της είναι αυτή με τον Λαρς φον Τρίερ. Έχει κερδίσει δύο βραβεία Σεζάρ (1985, 1999) και το βραβείο καλύτερης ηθοποιού στο φεστιβάλ των Καννών (2009).
Ρύπανση

Ρύπανση (pollution) είναι η επιβάρυνση του περιβάλλοντος με κάθε παράγοντα (ρύπο) που έχει βλαπτικές επιδράσεις στους οργανισμούς και στην φύση. Στους ρύπους ανήκουν συγκεκριμένες χημικές ουσίες και διάφορες μορφές ενέργειας όπως η θερμότητα, ο ήχος και οι ακτινοβολίες.
Σύμφωνα με την Οδηγία 96/61/ΕΚ: "Ρύπανση" είναι η άμεση ή έμμεση εισαγωγή, στην ατμόσφαιρα, το νερό ή το έδαφος, ως αποτέλεσμα ανθρώπινης δραστηριότητας, ουσιών, κραδασμών, θερμότητας ή θορύβου που ενδέχεται να θίξουν την ανθρώπινη υγεία ή το περιβάλλον, να υποβαθμίσουν υλικά αγαθά, να παραβλάψουν ή να εμποδίσουν τη ψυχαγωγική λειτουργία, καθώς και τις άλλες νόμιμες χρήσεις του περιβάλλοντος.
Γεωματική

[[Global Positioning System|Δορυφόρος του συστήματος GPS.]] (Γεωδαιτικός Δορυφόρος)
Με τον όρο Γεωματική ή Γεωματική Μηχανική "(Geomatics/Geomatics engineering)", εκφράζεται η επιστήμη που έχει ως αντικείμενο την συλλογή, καταγραφή, ανάλυση, διαχείριση και παρουσίαση (γεω)χωρικών πληροφοριών. 

Η γεωματική μηχανική είναι ουσιαστικά, ο σύγχρονος όρος της επιστήμης της τοπογραφίας. Περιέχει τις παραδοσιακές τεχνικές και μεθόδους συλλογής γεωπληροφοριών, σε συνδυασμό, με αξιοποίηση σύγχρονων τεχνολογιών και νέων μεθόδων, που αποσκοπούν στον ακριβή προσδιορισμό και την παρουσίαση χαρακτηριστικών του φυσικού και τεχνικού περιβάλλοντος. Επίσης, εξετάζονται οι (χωρικές) σχέσεις με τις οποίες συνδέονται τα διάφορα αυτά χαρακτηριστικά (ανάλογα κάθε φορά με το σκοπό της μελέτης), με στόχο την διεξαγωγή των επιθυμητών συμπερασμάτων. Η γεωματική, εφαρμόζεται κυρίως από τους τοπογράφους μηχανικούς αλλά και από γεωεπιστήμονες όπως οι Γεωγράφοι και συντίθεται από επιμέρους επιστημονικά πεδία όπως : 

* Γεωδαισία (κλασσική, φυσική, δορυφορική, τοπογραφία) 
* Χαρτογραφία 
* Φωτογραμμετρία
* Τηλεπισκόπηση
* Υδρογραφία
* Γεωπληροφορική 
* Συστήματα γεωγραφικών πληροφοριών (G.I.S.)
* Κτηματολόγιο 
* Διαχείριση Γης και ακινήτων 
* Γεω-Χωρική ανάλυση
Δύο ημέρες, μία νύχτα

Το Δύο ημέρες, μία νύχτα (πρωτότυπος τίτλος: Deux jours, une nuit) είναι βέλγικη ταινία του 2014 των αδερφών Νταρντέν.
Γιαν Φίλιπ φαν Τίλεν

Ο Γιαν Φίλιπ φαν Τίλεν (φλαμανδικά: Jan Philip van Thielen ή Jan Philips van Thielen, 1618, Μέχελεν - Μπόισχοτ 1667) ήταν Φλαμανδός ζωγράφος του Μπαρόκ, ο οποίος ειδικευόταν στους πίνακες με άνθη και γιρλάντες. Ήταν τακτικός συνεργάτης με τους κορυφαίους Φλαμανδούς και Ολλανδούς ζωγράφους μορφών της εποχής του. Ο φαν Τίλεν ήταν ο πλέον δημοφιλής ζωγράφος ανθέων της Φλάνδρας και ανάμεσα στους πάτρονές του συγκαταλέγονται οι Ντιέγο Φελίπε ντε Γκουθμάν, 1ος Μαρκήσιος του Λεγανές και ο Λέοπολντ - Βίλχελμ της Αυστρίας, ο λάτρης των τεχνών κυβερνήτης των Νότιων Κάτω Χωρών.
Νούμι Ραπάς

Η Νούμι Ραπάς ("Noomi Rapace", 28 Δεκεμβρίου 1979) είναι Σουηδή ηθοποιός.

Γεννήθηκε το 1979 στο Χούντικσβαλ της Σουηδίας ως "Νούμι Νορέν" από Σουηδή μητέρα και Ισπανό πατέρα. Το επώνυμο "Ραπάς" το επινόησε μαζί με τον πρώην σύζυγό της, τον ηθοποιό Όλα Ραπάς, και σημαίνει στα γαλλικά "αρπακτικό πουλί".

Έγινε γνωστή από την τριλογία "Το κορίτσι με το τατουάζ", "Το κορίτσι που έπαιζε με τη φωτιά" και "Το κορίτσι στη φωλιά της σφήκας", όπου υποδύθηκε τη "Λίσμπεθ Σαλάντερ". Κατόπιν συνέχισε με δουλειές στο Χόλιγουντ, όπως το "Sherlock Holmes 2: Το παιχνίδι των σκιών", το "Πάθος", και το "Προμηθέας". Το 2016 υποδύθηκε τη Μαρία Κάλλας στην ταινία "Callas" της σκηνοθέτριας Νίκι Κάρο.
Ζοάν Μαραγάλ

Ο Ζοάν Μαραγάλ ι Γκορίνα (Joan Maragall i Gorina, Βαρκελώνη, 10 Οκτωβρίου 1860 - 20 Δεκεμβρίου 1911) ήταν Καταλανός λογοτέχνης, ένας εκ των σημαντικότερων προσωπικοτήτων της σύγχρονης καταλανικής λογοτεχνίας και του καταλανικού μοντερνισμού και ο πρώτος κλασικός ποιητής των καταλανικών γραμμάτων του 20ού αιώνα.

Υπήρξε μέλος της καταλανικής διανόησης της Βαρκελώνης της Καταλανικής Αναγέννησης. Είναι γνωστός ως ποιητής αλλά στην πραγματικότητα έγραψε πάνω από 450 πεζά κείμενα μεταξύ των οποίων πρόλογοι, βιογραφίες, άρθρα και δοκίμια. Ως δημοσιογράφος συνεργάστηκε με τις εφημερίδες "Diario de Barcelona" και "La Veu de Catalunya" και κατάφερε να έχει μεγάλη κοινωνική απήχηση τόσο στα ανώτερα και μέσα όσο και στα κατώτερα κοινωνικά στρώματα της Βαρκελώνης των τελών του 19ού αιώνα. Οι επιρροές του στην καταλανική λογοτεχνία εντοπίζονται στους περισσότερους ποιητές του 20ού αιώνα όπως ο Σαλβαδό Εσπρίου και ο Ζοζέπ Μαρία Σεγάρα.

Με τη μετάφραση στα καταλανικά των Γκαίτε, Νίτσε, Νοβάλις και έτερων Γερμανών ποιητών έφερε πιο κοντά την Καταλονία στην Ευρωπαϊκή ποίηση. Όσον αφορά τις ατομικές του πεποιθήσεις, ο Μαραγάλ ήταν χριστιανός και υπέρ της πολιτικής δράσης και συμμετοχής στην πολιτική ζωή. Ταυτιζόταν με τον ιβηρισμό, την ιδέα ένωσης όλων των λαών της Ιβηρικής και τον αμοιβαίο σεβασμό των διαφορετικών εθνικών και γλωσσικών χαρακτηριστικών του καθενός. Το αρχείο του ποιητή φυλάσσεται σε ειδικό τομέα της Βιβλιοθήκης της Καταλονίας.
Δημήτριος Καρυτσιώτης

Ο Δημήτριος Καρυτσιώτης (1741 – 2 Φεβρουαρίου 1819), ήταν ευεργέτης του Άστρους Κυνουρίας.
Περιοχή Ιράμπα

Η Περιοχή Ιράμπα (Αγγλικά: "Iramba District", Σουαχίλι: "Wilaya ya Iramba"), είναι μία από τις έξι επαρχίες στην Περιφέρεια Σινγκίντα "(Singida Region)" της Τανζανίας. Συνορεύει στα βόρεια με την Περιφέρεια Σιμίγιου "(Simiyu Region)", ανατολικά με την Περιοχή Μκαλάμα "(Mkalama District)", νότια με την Περιοχή Ικούνγκι "(Ikungi District)" και δυτικά με την Περιφέρεια Ταμπόρα "(Tabora Region)". Η διοικητική της έδρα είναι στην πόλη Σελούι "(Shelui)"

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Ιράμπα "(Iramba District)", ήταν 236.282 άτομα.

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Ιράμπα "(Iramba District)", ήταν 368.131 άτομα.
Εράσμους Κουελλίνους ΙΙ

Ο Εράσμους Κουελλίνους ΙΙ ή Εράσμους Κουελλίνους ο νεότερος (φλαμανδικά: Erasmus Quellinus II, 1607–1678) ήταν Φλαμανδός ζωγράφος, χαράκτης, σχεδιαστής και σχεδιαστής ταπισερί, ο οποίος δημιούργησε έργα διαφόρων μορφών, όπως ιστορικούς πίνακες, πορτρέτα, σκηνές μαχών και σκηνές με ζώα. Διετέλεσε μαθητής του Πέτερ Πάουλ Ρούμπενς και υπήρξε ένας από τους στενότερους συνεργάτες του κατά τη δεκαετία του 1630. Ύστερα από τον θάνατο του Ρούμπενς το 1640 έγινε ένας από τους παραγωγικότερους και επιτυχημένους ζωγράφους της Φλάνδρας.
Περιοχή Μανυόνι

Η Περιοχή Μανυόνι (Αγγλικά: "Manyoni District", Σουαχίλι: "Wilaya ya Manyoni"), είναι μία από τις έξι επαρχίες στην Περιφέρεια Σινγκίντα "(Singida Region)" της Τανζανίας. Συνορεύει στα βόρεια με την Περιοχή Ικούνγκι "(Ikungi District)", ανατολικά με την Περιφέρεια Ντοντόμα "(Dodoma Region)", νότια με την Περιφέρεια Ιρίνγκα "(Iringa Region)", νοτιοδυτικά με την Περιφέρεια Μπέυα "(Mbeya Region)" και δυτικά με την Περιφέρεια Ταμπόρα "(Tabora Region)".
Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Μανυόνι "(Manyoni District)", ήταν 205.423 άτομα.

Σύμφωνα με την Εθνική Απογραφή της Τανζανίας του 2012, ο πληθυσμός στην Περιοχή Μανυόνι "(Manyoni District)", ήταν 296.763 άτομα.

Επαρχιακός Επίτροπος για την Περιοχή Μανυόνι "(Manyoni District)" είναι ο "Ernest D. Masima".
Περιοχή Ικούνγκι

Η Περιοχή Ικούνγκι (Αγγλικά: "Ikungi District", Σουαχίλι: "Wilaya ya Ikungi"), είναι μία από τις έξι επαρχίες στην Περιφέρεια Σινγκίντα "(Singida Region)" της Τανζανίας. Είναι μια από τις 20 νέες επαρχίες οι οποίες σχηματίστηκαν στην Τανζανία· διαχωρίστηκε από την Αγροτική Περιοχή Σινγκίντα "(Singida Rural District)". Η Περιοχή Ικούνγκι "(Ikungi District)", συνορεύει στα βόρεια με την Περιοχή Ιράμπα "(Iramba District)", την Αστική Περιοχή Σινγκίντα "(Singida Urban District)" και την Αγροτική Περιοχή Σινγκίντα "(Singida Rural District)", ανατολικά με την Περιφέρεια Μανυάρα "(Manyara Region)", νότια με την Περιοχή Μανυόνι "(Manyoni District)" και δυτικά με την Περιφέρεια Ταμπόρα "(Tabora Region)". Η διοικητική της έδρα είναι στην πόλη Ικούνγκι "(Ikungi)".

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Ικούνγκι "(Ikungi District)", ήταν 272.959 άτομα.
ΡΜ Λειψία

Η ΡΜ Λειψία (γερμανικά: "RB Leipzig", ) ή και Λειψία, όπως αναφέρεται από ελληνόφωνα ΜΜΕ είναι γερμανικός ποδοσφαιρικός σύλλογος με έδρα την ομώνυμη πόλη.

Η επαγγελματική ποδοσφαιρική ομάδα του συλλόγου, μαζί με την ομάδα νέων Κ-15, διευθύνεται από την εταιρεία RasenBallsport Leipzig GmbH, το 99% της οποίας κατέχει η εταιρεία Red Bull GmbH, ενώ το 1% ανήκει στο σύλλογο (RasenBallsport Leipzig e.V.) έπειτα από την άνοδο της ομάδας στη 2. Μπούντεσλιγκα το 2014. Καθώς τα μέλη του συλλόγου είναι στενά συνδεδεμένα με την Red Bull, ο σύλλογος στην πραγματικότητα βρίσκεται υπό τον έλεγχο της Red Bull GmbH. Ειδικά κατά τις πρώτες ημέρες υπήρξαν διαμαρτυρίες από τους οπαδούς προς τους ιθύνοντες του συλλόγου.

Ο σύλλογος ιδρύθηκε το 2009, έπειτα από πρωτοβουλία της εταιρείας παραγωγής ενεργειακών ποτών Red Bull GmbH, η οποία αγόρασε τα δικαιώματα της ομάδας της πέμπτης κατηγορίας, ΣΣΦ Μάρκρανστεντ με στόχο να οδηγήσει την ομάδα ως την Μπούντεσλιγκα εντός διαστήματος οκτώ ετών. Στην πρώτη της περίοδο το 2009–10, η ΡΜ Λειψία κυριάρχησε στην Όμπερλιγκα Νορντόστ (Ε), και προβιβάστηκε ως πρωταθλήτρια στην Ρεγκιονάλλιγκα Νορντ (Δ). Η ΡΜ Λειψία κατέκτησε την Ρεγκιονάλλιγκα Νορντόστ στην διάρκεια της σεζόν 2012–13, παραμένοντας αήττητη και προβιβάστηκε στην 3. Λίγκα (Γ), ενώ στην συνέχεια τερμάτισε ως δευτεραθλήτρια της 3. Λίγκα την σεζόν 2013-14 και προβιβάστηκε στην 2. Μπούντεσλιγκα (Β), ούσα η πρώτη ομάδα μετά την δημιουργία της 3. Λίγκας, η οποία προβιβάζεται έπειτα από μόλις μία σεζόν παραμονής στην κατηγορία.

Στις 8 Μαΐου 2016 η Λειψία εξασφάλισε τον προβιβασμό της στην Μπούντεσλιγκα για την περίοδο 2016-17 με μία νίκη με σκορ 2-0 επί της Καρλσρούης ΣΚ.
Μανυόνι

Το Μανυόνι (Αγγλικά και Σουαχίλι: Manyoni), είναι πόλη στην κεντρική Τανζανία. Είναι η επαρχιακή βάση της Περιοχής Μανυόνι "(Manyoni District)".
Αστική Περιοχή Σινγκίντα

Η Αστική Περιοχή Σινγκίντα (Αγγλικά: "Singida Urban District", Σουαχίλι: " Wilaya ya Singida Mjini"), είναι μία από τις έξι επαρχίες στην Περιφέρεια Σινγκίντα "(Singida Region)" της Τανζανίας. Συνορεύει στα βόρεια και ανατολικά με την Αγροτική Περιοχή Σινγκίντα "(Singida Rural District)" και στα νότια και δυτικά με την Περιοχή Ικούνγκι "(Ikungi District)". Η διοικητική έδρα είναι στην πόλη Σινγκίντα "(Singida)".

Σύμφωνα με την Εθνική Απογραφή της Τανζανίας του 2012, ο πληθυσμός στην Αστική Επαρχία Σινγκίντα "(Singida Urban District)", ήταν 150.379 άτομα.
Αγροτική Περιοχή Σινγκίντα

Η Αγροτική Περιοχή Σινγκίντα (Αγγλικά: "Singida Rural District", Σουαχίλι: "Wilaya ya Singida Vijijini"), είναι μία από τις έξι επαρχίες στην Περιφέρεια Σινγκίντα "(Singida Region)" της Τανζανίας. Συνορεύει στα βόρεια με την Περιοχή Μκαλάμα "(Mkalama District)", ανατολικά με τις Περιφέρειες Μανυάρα "(Manyara Region)" και Ντοντόμα, νότια με την Περιοχή Ικούνγκι "(Ikungi District)" και δυτικά με την Αστική Περιοχή Σινγκίντα "(Singida Urban District)". Η διοικητική έδρα είναι στην πόλη Σινγκίντα "(Singida)".

Σύμφωνα με την Εθνική Απογραφή της Τανζανίας του 2012, ο πληθυσμός στην Αγροτική Επαρχία Σινγκίντα "(Singida Rural District)", ήταν 225.521 άτομα.
Becky Lynch

Η Ρεμπέκα Κουίν (γεν. 30 Ιανουαρίου 1987) είναι επαγγελματίας παλαίστρια του WWE, η οποία είναι πιο γνωστή με το όνομά της ως Becky Lynch. Η Ρεμπέκα θεωρείται ως η δυνατότερη ιρλανδή παλαίστρια του WWE. Είναι γνωστή και με το ψευδώνυμο The Lass Kicker. Έχει γίνει τρεις φορές Πρωταθλήτρια Γυναικών του SmackDown (αρχική) και μία φορά Πρωταθλήτρια Γυναικών του Raw (τίτλο τον οποίο κράτησε για 399 μέρες).
Ικούνγκι

Το Ικούνγκι (Αγγλικά και Σουαχίλι: "Ikungi"), είναι Μεικτό Τμήμα στην Περιοχή Ικούνγκι ("Ikungi District"), της Περιφέρειας Σινγκίντα ("Singida Region") στην κεντρική Τανζανία.
Τσαλέο Γιουβίντια

Ο Τσαλέο Γιουβίντια (Ταϊλανδικά: เฉลียว อยู่วิทยา, , γέννηση 17 Αυγούστου 1923, θάνατος 17 Μαρτίου 2012) ήταν ένας Ταϊλανδός επιχειρηματίας και επενδυτής. Ήταν ο δημιουργός του Krating Daeng (กระทิง แดง) και συνδημιουργός των εμπορικών σημάτων, των ενεργειακών ποτών της Red Bull. Ως την στιγμή του θανάτου του το 2012 σε ηλικία 88 ετών, ήταν καταγεγραμμένος ως ο τρίτος πλουσιότερος άνθρωπος στην Ταϊλάνδη, με εκτιμώμενη καθαρή αξία 5 δις δολάρια.
Ντίτριχ Μάτεσιτς

Ο Ντίτριχ Μάτεσιτς (γερμανικά: "Dietrich Mateschitz", γέννηση 20 Μαΐου 1944) είναι Αυστριακός επιχειρηματίας και συνιδρυτής της εταιρείας παρασκευής ενεργειακών ποτών Red Bull και κατέχει το 49% των μετοχών της εταιρείας. Η καθαρή αξία της περιουσίας του, από τον Ιούνιο του 2015, εκτιμήθηκε ότι θα έφτανε τα 12,2 δις δολάρια.
Σελούι

Το Σελούι (Αγγλικά και Σουαχίλι: "Shelui"), είναι το διοικητικό Τμήμα στην Περιοχή Ιράμπα "(Iramba District)", της Περιφέρειας Σινγκίντα "(Singida Region)" της Τανζανίας.

Σύμφωνα με την απογραφή του 2002, το Τμήμα είχε συνολικό πληθυσμό 23.519 άτομα, ενώ, στην απογραφή του 2012, υπήρχαν 14.933 άτομα.
Buckethead

Ο Buckethead (πραγματικό όνομα "Μπράιαν Πάτρικ Κάρρολ", αγγλ. "Brian Patrick Carroll", γεν. 13 Μαΐου 1969), είναι ταλαντούχος αμερικανός κιθαρίστας. Έχει πειραματιστεί με πολλά είδη μουσικής, όπως χέβι μέταλ, ροκ, αβάν-γκαρντ και ambient. Έχει κυκλοφορήσει περισσότερα από 300 άλμπουμ, ενώ έχει εμφανιστεί σε πάνω από 50 δίσκους άλλων καλλιτεχνών.

Ο Buckethead έχει αποσπάσει μεγάλη φήμη για την αμφίεσή του. Φοράει στο κεφάλι του κουβά και μάσκα λευκή, την οποία εμπνέυστηκε αφού παρκολούθησε την ταινία "Halloween 4". Ο Buckethead έχει βραβευτεί πολλές φορές, ενώ θεωρείται ένας από τους καλύτερους και πιο πρωτότυπους κιθαρίστες που υπάρχουν. Έχει συνθέσει τη μουσική για πολλά soundtrack.
Πραξιτέλης Βούρος

Ο Πραξιτέλης Βούρος (Μυτιλήνη, 5 Μαΐου 1995) είναι Έλληνας επαγγελματίας ποδοσφαιριστής, διεθνής με τις μικρότερες ομάδες της εθνικής Ελλάδας, ο οποίος αγωνίζεται ως αμυντικός στον ΑΠΟΕΛ.
No Life 'til Leather

thumbnail|250px|Η επανέκδοση
Το No Life 'til Leather είναι το τέταρτο και πιο γνωστό demo του αμερικανικού thrash metal συγκροτήματος Metallica. Ηχογραφήθηκε το 1982 και περιέχει κομμάτια που θα εμφανίζονταν το 1983 στο πρώτο άλμπουμ του συγκροτήματος, "Kill 'Em All". Κυκλοφόρησε σε μορφή κασσέτας μίας πλευράς. Έχει επανεκδοθεί ανεπίσημα πολλές φορές. Η μόνη επίσημη επανέκδοση ήταν αυτή από την Blackened Recordings, ανήμερα της Record Store Day του 2015.

Το κομμάτι "The Mechanix", γραμμένο από τον αυθεντικό κιθαρίστα Ντέιβ Μαστέιν, αποτελεί την αρχική εκδοχή του "The Four Horsemen" που εμφανίστηκε στο "Kill 'Em All". Μετά την αποχώρηση του Μαστέιν οι στίχοι ξαναγράφτηκαν από τους Τζέιμς Χέτφιλντ και Λαρς Ούλριχ. Το 1985 εμφανίστηκε με τους αυθεντικούς στίχους ως "Mechanix" στο "Killing Is My Business... and Business Is Good!", τον πρώτο δίσκο της μελλοντικής μπάντας του Μαστέιν, Megadeth.

Ο Κλιφ Μπέρτον αναγράφεται ως μπασίστας της μπάντας, ωστόσο το μπάσο έπαιξε ο Ρον ΜακΓκόβνεϊ.
Ducati Corse

Η Ducati Corse αποτελεί το αγωνιστικό τμήμα της Ducati που ασχολείται με τη συμμετοχή της εταιρείας σε αγώνες μοτοσικλέτας. Εδρεύει στη Μπολόνια, στη συνοικία Μπόργκο Πανιγκάλε. Περισσότερα από εκατό άτομα εργάζονται στην Ducati Corse (σχεδόν το 10% του εργατικού δυναμικού της Ducati Motor Holding S.p.A.). Η Ducati Corse μετέχει στο παγκόσμιο πρωτάθλημα MotoGP, στο παγκόσμιο πρωτάθλημα Superbike και σε εθνικά πρωταθλήματα.

Μεταξύ του 1998 και του 2004 το αγωνιστικό τμήμα υπήρχε ως θυγατρική εταιρεία με την επωνυμία Ducati Corse S.r.l. και ανήκε εξ ολοκλήρου Ducati Motor Holding. Μέχρι σήμερα, η Ducati κατέχει από ένα παγκόσμιο πρωτάθλημα MotoGP αναβάτών και κατασκευαστών, με τον Κέισι Στόνερ το 2007. Επιπλέον η Ducati έχει κερδίσει πολλά παγκόσμια πρωταθλήματα Superbike, με τους Καρλ Φόγκαρτι (τέσσερις τίτλους) και Τρόι Μπέιλις (τρεις τίτλους) να είναι οι πιο επιτυχημένοι αναβάτες.
Πανίκος Δημητριάδης

O Πανίκος Δημητριάδης (Αγγλικά: "Panicos Ο. Demetriades"), γεννηθείς στις 19 Ιανουαρίου του 1959 στη Λεμεσό της Κύπρου, είναι Κύπριος οικονομολόγος, καθηγητής χρηματοοικονομικών στο πανεπιστήμιο του Λέστερ και επίτιμο μέλος της ακαδημίας κοινωνικών επιστημών (FAcSS). Την περίοδο 3η Μαΐου 2012- 10η Απριλίου 2014 διετέλεσε διοικητής της Κεντρικής Τράπεζας Κύπρου και μέλος του Διοικητικού Συμβουλίου της Ευρωπαϊκής Κεντρικής Τράπεζας. Σύμφωνα με το RePEc, ανήκει στο 2% των κορυφαίων οικονομολόγων της Ευρώπης.
Κόλιν Φάρελ

Ο Κόλιν Φάρελ ("Colin James Farrell", 31 Μαΐου 1976) είναι Ιρλανδός ηθοποιός γεννημένος στο Δουβλίνο.

To 2009 έλαβε τη Χρυσή Σφαίρα Καλύτερου Ηθοποιού (σε Κωμωδία ή Μιούζικαλ) για την ερμηνεία του στην ταινία "Αποστολή στην Μπριζ". Το 2017 ήταν ξανά υποψήφιος στον ίδιο θεσμό για το βραβείο Α' ανδρικού ρόλου σε κωμωδία ή μιούζικαλ για την ταινία "Ο Αστακός". Επίσης, έχει προταθεί δύο φορές στα Βραβεία Ευρωπαϊκού Κινηματογράφου για το βραβείο Καλύτερου Ηθοποιού για τις ταινίες "Ο Αστακός" και "Ο θάνατος του ιερού ελαφιού". Το 2017 έλαβε το βραβείο Goldene Kamera Καλύτερου Διεθνούς Ηθοποιού.
Περιφέρεια Σινγκίντα

Η Περιφέρεια Σινγκίντα (αγγλικά: "Singida Region", σουαχίλι: "Mkoa wa Singida"), είναι μία από τις 30 περιφέρειες της Τανζανίας. Η περιφερειακή πρωτεύουσά της είναι ο δήμος Σινγκίντα. Η περιφέρεια συνορεύει, στα Βόρεια με τις Περιφέρειες Σινυάνγκα "(Shinyanga Region)", Σιμίγιου "(Simiyu Region)" και Αρούσα "(Arusha Region)", στα Βορειοανατολικά με την Περιφέρεια Μανυάρα "(Manyara Region)", στα Ανατολικά με την Περιφέρεια Ντοντόμα "(Dodoma Region)", στα Νοτιοανατολικά με την Περιφέρεια Ιρίνγκα "(Iringa Region)", στα Νοτιοδυτικά με την Περιφέρεια Μπέυα "(Mbeya Region)" και Δυτικά με την Περιφέρεια Ταμπόρα "(Tabora Region)". Είναι μία από τις φτωχότερες περιφέρειες στην Τανζανία.

Είναι προσβάσιμη από την Αρούσα "(Arusha)" μέσω Μπαμπάτι "(Babati)" και Κάτες "(Katesh)" στην Περιφέρεια Μανυάρα "(Manyara Region)"· Νταρ ες Σαλαάμ "(Dar es Salaam)", Ιρίνγκα "(Iringa)" και Μπέυα (Mbeya) μέσω Ντοντόμα "(Dodoma)" και Ταμπόρα "(Tabora)", Σινυάνγκα "(Shinyanga)" και Μουάνζα "(Mwanza)" μέσω Νζέγκα "(Nzega)" στην Περιφέρεια Ταμπόρα "(Tabora Region)". Αν και δεν είναι όλοι οι δρόμοι βατοί καθ'όλο το χρόνο, αναμένεται όμως να είναι στο εγγύς μέλλον, όταν θα ασφαλτοστρωθούν οι συνδέσεις με την Αρούσα "(Arusha)", Ντοντόμα "(Dodoma)" και Μπέυα "(Mbeya)". Άλλως, η σύνδεση με τη Σινυάνγκα "(Shinyanga)", Μουάνζα "(Mwanza)" και Ταμπόρα "(Tabora)" μέσω Νζέγκα "(Nzega)" είναι βατή όλο το χρόνο.
Κωνσταντίνος Κουφός

Ο Κωνσταντίνος Κουφός (Άγιοι Σαράντα, 8 Οκτωβρίου 1986) είναι Έλληνας τραγουδιστής. Οι γονείς του κατάγονται από τη Δρόπολη της Βορείου Ηπείρου, και μετακόμισαν μόνιμα οικογενειακώς στην Κέρκυρα όταν ήταν 3 ετών. Έχει πτυχίο Αγγλικής Φιλολογίας από την Ελληνοαμερικάνικη Ένωση Αθηνών. Έχει συνεργαστεί με κορυφαίους Έλληνες καλλιτέχνες όπως ο Νίκος Βέρτης, ο Σάκης Ρουβάς, η Πάολα και ο Κωνσταντίνος Αργυρός. Τον Ιούνιο του 2016 βραβεύτηκε ως ο καλύτερος πρωτοεμφανιζόμενος (Best New Artist) στα MAD Video Music Awards.
Γενικός Γραμματέας των Ηνωμένων Εθνών

Ο Γενικός Γραμματέας των Ηνωμένων Εθνών (Secretary-General of the United Nations, UNSG, ή απλώς Secretary-General, SG) είναι ο επικεφαλής της Γενικής Γραμματείας των Ηνωμένων Εθνών, ένα από τα κύρια όργανα των Ηνωμένων Εθνών. Ο Γενικός Γραμματέας είναι "de facto" ομιλητής και ηγέτης των Ηνωμένων Εθνών. Ο ρόλος του Γενικού Γραμματέα περιγράφεται στο Κεφάλαιο 15 του Καταστατικού Χάρτη (Άρθρα 97 έως 101).

Σημερινός Γενικός Γραμματέας είναι ο Αντόνιο Γκουτέρες, και η θητεία του ξεκίνησε στις 1 Ιανουαρίου 2017.
Yamaha Motor Company

Η Yamaha Motor Company (), Χέπμπορν: Yamaha Hatsudōki Kabushiki-gaisha) είναι ιαπωνική εταιρεία κατασκευής μηχανοκίνητων προϊόντων. Τα κύρια προϊόντα της είναι μοτοσικλέτες και προϊόντα θαλάσσης, όπως βάρκες και εξωλέμβιοι κινητήρες. Η εταιρεία ιδρύθηκε το 1955, όταν διαχωρίστηκε από τη Yamaha Corporation (ωστόσο, το 2015 η Yamaha Corporation εξακολουθούσε να είναι ο μεγαλύτερος μέτοχος με 12,21%), και έχει την έδρα της στην Ιβάτα της Σιζουόκα, στην Ιαπωνία. Η εταιρεία διαθέτει 109 ενοποιημένες θυγατρικές (στοιχεία του 2012), μέσω των οποίων διεξάγει εργασίες ανάπτυξης, παραγωγής και εμπορίας.

Τα προϊόντα της εταιρείας περιλαμβάνουν μοτοσικλέτες, σκούτερ, μοτοποδήλατα, βάρκες, ιστιοφόρα, ατομικά θαλάσσια σκάφη, πισίνες, σκάφη διάσωσης, αλιευτικά σκάφη, εξωλέμβιες μηχανές, ATV 4 τροχών, οχήματα αναψυχής εκτός δρόμου, κινητήρες go-kart, αμαξίδια του γκολφ, μηχανές πολλαπλών χρήσεων, ηλεκτρικές γεννήτριες, αντλίες νερού, οχήματα χιονιού, μικρά εκχιονιστικά μηχανήματα, κινητήρες αυτοκινήτων, μηχανήματα συναρμολόγησης ηλεκτρονικών, έξυπνα μηχανήματα, μη επανδρωμένα ελικόπτερα βιομηχανικής χρήσης, ηλεκτρικές μονάδες ισχύος για αναπηρικές καρέκλες και κράνη. Η εταιρεία ασχολείται επίσης με την εισαγωγή και πώληση διαφόρων τύπων προϊόντων, την ανάπτυξη τουριστικών επιχειρήσεων και τη διαχείριση εγκαταστάσεων ελεύθερου χρόνου-αναψυχής και συναφείς υπηρεσίες.

Με επικεφαλής τον Γκενίτσι Καβακάμι, τον πρώτο πρόεδρο της εταιρείας, η Yamaha Motor άρχισε την παραγωγή του πρώτου προϊόντος της, της μοτοσικλέτας YA-1, το 1955. Η μοτοσυκλέτα, με κυβισμό 125cc, τερμάτισε πρώτη στο 3ο Ράλι Ανάβασης στο Όρος Φούτζι στην κατηγορία της.
Ανατροπή της ψευδούς και αντιθέου φραγμασωνικής πίστεως

Η Ανατροπή της ψευδούς και αντιθέου φραγμασωνικής πίστεως είναι προπαγανδιστικό αντιμασονικό έργο του Αγάπιου Κολυβά Παπαντωνάτου, γραμμένο το 1782. Το χειρόγραφο έχει πλήρη τίτλο: "Βιβλίον καλούμενον “Ανατροπή της ψευδωνύμου και αντιθέου φραγμασωνικής πίστεως”, διαιρεθέν μεν εις κεφ. δώδεκα, συνταθέν δε παρεμού εν ιερομονάχοις Αγαπίου Κωλυβά του Παπαντονάτου καλουμένου εκ της νήσου Κεφαλληνίας, ευρισκομένου κατά την ενταύτα Κωνσταντινούπολιν. αψπβ' εν μηνί Οκτωμβρίου ιη΄" [sic]. Σώζεται ως έγγραφο σε κώδικα (αρ. 18) της Ιεράς Μονής Οσίου Γρηγορίου στο Άγιον Όρος. Ο κώδικας είναι χαρτώος, σε σχήμα 8ο μεγάλο, σε καλή κατάσταση και η στάχωση είναι νεώτερη του 19ου αιώνα. Έχει δομή που χωρίζεται σε Προοίμιον, κυρίως έργο με 12 κεφάλαια και επίλογο.
Yamaha Motor Racing

H Yamaha Motor Racing (YMR) είναι εταιρεία θυγατρική της Yamaha, επιφορτισμένη με τη συμμετοχή σε αγώνες μοτοσικλέτας και άλλες εκδηλώσεις. Η επίσημη έδρα της βρίσκεται στο Τζέρνο ντι Λέζμο της περιοχής Λέζμο στην επαρχία Μόντσα-Μπριάντσα της Ιταλίας. Η εταιρεία ιδρύθηκε το 1980. Η Yamaha λαμβάνει μέρος στους αγώνες μοτοσικλέτας από την ίδρυσή της, κερδίζοντας μάλιστα στο 3ο Ράλι Ανάβασης στο Όρος Φούτζι με το πρώτο της προϊόν, τη μοτοσικλέτα YA-1.

Το ντεμπούτο σε Παγκόσμιο Πρωτάθλημα για τη Yamaha έλαβε χώρα στο γαλλικό γκραν πρι του 1961. Το 1964 με τη RD56 κέρδισε τον πρώτο τίτλο του Παγκοσμίου Πρωταθλήματος στην κατηγορία των 250cc, κυρίως χάρη στον Φιλ Ριντ ως κορυφαία αναβάτη (ο οποίος ήταν ο νικητής του τίτλου των οδηγών) και τον Μάικ Νταφ. Επίσης κέρδισε τον ίδιο τίτλο την επόμενη χρονιά με την RD05 και τους ίδιους τους οδηγούς (με Ριντ και Νταφ στην πρώτη και τη δεύτερη θέση στην κατάταξη των οδηγών).

Το 1967 και το 1968, κέρδισε με το μοντέλο RA την πρώτη επίδοση κόσμο, ακόμη και στην κατηγορία των 125cc, με τους Μπιλ Ίβι και Φιλ Ρίντ ως κορυφαίους αναβάτες, κατακτώντας την πρώτη και δεύτερη θέση στο πρωτάθλημα των οδηγών και στις δύο περιόδους. Στην ίδια κατηγορία, τότε, επίσης, κέρδισε τους τίτλους του παγκοσμίου πρωταθλήματος το 1973 και το 1974, με τους Κεντ Άντερσον και Τζάκομο Αγκοστίνι.

Στις μοτοσικλέτες κατηγορίας κυβισμού 500cc, κατάφερε να πάρει την πρώτη της νίκη στο ισπανικό γκραν πρι του 1972 με τον Τσας Μόρτιμερ, ενώ οι αναβάτες της Yamaha πέτυχαν συνολικά 10 παγκόσμιους τίτλους: ο Τζάκομο Αγκοστίνι το 1975, ο Κένι Ρόμπερτς το 1978, το 1979 και το 1980, ο Έντι Λόουσον το 1984, το 1986 και το 1988 και, τέλος, ο Γουέιν Ρέινι το 1990, το 1991 και το 1992.
Στο εταιρικό κομμάτι, η Yamaha Motor Racing κατέγραψε κέρδη της τάξεως των 9 εκατομμυρίων ευρώ για το 2015.
Ζαν-Λουί Τρεντινιάν

Ο Ζαν-Λουί Τρεντινιάν ("Jean-Louis Trintignant", 11 Δεκεμβρίου 1930) είναι Γάλλος ηθοποιός. 

Έχει πρωταγωνιστήσει σε ταινίες σκηνοθετών όπως ο Κώστας Γαβράς, ο Κλοντ Λελούς, o Μπερνάρντο Μπερτολούτσι, ο Μίχαελ Χάνεκε, ο Φρανσουά Τρυφώ και ο Κριστόφ Κισλόφσκι.

Το 1968 κέρδισε την Αργυρή Άρκτο καλύτερου ηθοποιού στο φεστιβάλ του Βερολίνου για την ταινία "L'homme qui ment". Την επόμενη χρονιά, βραβεύτηκε με το βραβείο ανδρικής ερμηνείας στο φεστιβάλ των Καννών για την ταινία "Ζ".
Το 2013 έλαβε το Βραβείο Ευρωπαϊκού Κινηματογράφου και το Βραβείο Σεζάρ Α' ανδρικού ρόλου για την ερμηνεία του στην ταινία "Αγάπη".
Συνήθεις Ύποπτοι

Το Συνήθεις Ύποπτοι (ή "Οι Συνήθεις Ύποπτοι") (πρωτότυπος τίτλος: The Usual Suspects) είναι αμερικανική neo-noir, θρίλερ, αστυνομική ταινία μυστηρίου, του 1995, σε σκηνοθεσία Μπράιαν Σίνγκερ και σε σενάριο Κρίστοφερ Μαγκουάιρ. Πρωταγωνιστούν οι Στίβεν Μπάλντουιν, Γκάμπριελ Μπερν, Μπενίσιο ντελ Τόρο, Κέβιν Πόλακ, Τσαζ Παλμιντέρι και Κέβιν Σπέισι.

Η ταινία εξελίσσεται μέσα από την ανάκριση του Ρότζερ "Βέρμπαλ" Κιντ, ενός μικρολωποδύτη ανάπηρου, ο οποίος είναι ο μόνος επιζών από μία σφαγή που έγινε στην προβλήτα του Λιμανιού του Λος Άντζελες. Ο Βέρμπαλ εξηγεί στον αστυνομικό πως η συμμορία του βρέθηκε εκεί, αλλά και πώς ο (τρομερός) νονός της νύχτας Keyser Söze, τους χάλασε τη δουλειά. Η ανάκριση γίνεται μέσω αφηγήσεων και flashback, ενώ όσο προχωράει γίνεται ιδιαιτέρως πολύπλοκη.

Η ταινία γυρίστηκε με ένα μπάτζετ περί τα 6 εκατομμύρια δολάρια. Η όλη ιδέα ξεκίνησε από τον τίτλο της ταινίας, ο οποίος πάρθηκε από μία στήλη του περιοδικού "Spy", "The Usual Suspects", μίας από τις πιο γνωστές ατάκες του Κλοντ Ρέινς, από το κλασικό έργο, "Καζαμπλάνκα". Ο Σίνγκερ, σκέφτηκε πως επρόκειτο για καλό τίτλο ταινίας, ενώ η κινηματογραφική αφίσα, που δημιούργησε αυτός με τον Μαγκουάιρ, ήταν η πρώτη οπτική ιδέα του έργου.

Η ταινία προβλήθηκε στο Φεστιβάλ Καννών του 1995 και ακολούθως κυκλοφόρησε και στους κινηματογράφους. Οι κριτικές, εν τέλει, ήταν ως επί το πλείστον θετικές και η κινηματογραφική διανομή διευρύνθηκε. Ο Μαγκουάιρ, αργότερα, κέρδισε ένα Όσκαρ Καλύτερου Πρωτότυπου Σεναρίου, ενώ ο Σπέισι ένα Όσκαρ Β' Ανδρικού Ρόλου. Το Writers Guild of America βαθμολόγησε το σενάριο της ταινίας 35ο, ανάμεσα στα καλύτερα σενάριο όλων των εποχών. Πλέον, φημίζεται ότι έχει ένα από τα διασημότερα plot twist στην ιστορία του κινηματογράφου.
Ιωάννης Βονασέρας

Ο Ιωάννης Βονασέρας (1862- 1931) ήταν ηθοποιός που διακρίθηκε κυρίως σε κωμικούς ρόλους.
Queen Rocks

Queen Rocks είναι ο τίτλος της διπλής συλλογής τραγουδιών του βρετανικού ροκ συγκροτήματος Queen, η οποία κυκλοφόρησε στις 3 Νοεμβρίου του 1997 μέσω της δισκογραφικής εταιρείας "Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Hollywood".

Η επιλογή των κομματιών πραγματοποιήθηκε βάσει της δυναμικής των συνθέσεων, με σκοπό να παρουσιάσει τον hard rock ήχο του συγκροτήματος, ενώ περιείχε και ένα πρώην ακυκλοφόρητο κομμάτι με τίτλο ""No-One but You (Only the Good Die Young)". Επίσης, συμπεριλήφθηκε μία σκληρότερη εκτέλεση του "I Can't Live With You"", με βαρύτερη κιθάρα και πιο επιθετικά τύμπανα.

Η συλλογή μπήκε στο βρετανικό Top-10 και βραβεύθηκε ως πλατινένιος δίσκος, ενώ έγινε χρυσή στην Αυστραλία και την Γαλλία.
Κενάν Μπαργκάν

Ο Κενάν Μπαργκάν (γεννημένος στις 25 Οκτωβρίου 1988 στην Ξάνθη) είναι Έλληνας ποδοσφαιριστής, ο οποίος αγωνίζεται ως μέσος για την ομάδα της ΑΕΛ.
Φίλιπ Σπίτα

O Φίλιπ Σπίτα ("Philipp Spitta", Βέχολντ, 7 Δεκεμβρίου 1841 Βερολίνο, 13 Απριλίου 1894) ήταν Γερμανός ιστορικός της μουσικής με σημαντική συμβολή στον τομέα της μουσικολογίας στα τέλη του 19ου αιώνα. Σε νεαρή ηλικία έκανε μαθήματα πιάνου, εκκλησιαστικού οργάνου και σύνθεσης. Σπούδασε θεολογία και κλασική φιλολογία στο Πανεπιστήμιο του Γκέτινγκεν. Ολοκλήρωσε τη διδακτορική του διατριβή, με θέμα τον Τάκιτο, το 1864. Εργάστηκε ως δάσκαλος ελληνικών και λατινικών, αρχικά στο Ρέβαλ (σημ. Τάλιν), για ένα διάστημα στο Ζοντερχάουζεν και τελικά στη Λειψία. Το 1875 διορίστηκε καθηγητής μουσικής ιστορίας στο Πανεπιστήμιο του Βερολίνου και διοικητικός διευθυντής της Ανώτατης Μουσικής Σχολής ("Hochschule für Musik"). 

Στο Γκέτινγκεν έγραψε μια σύντομη βιογραφία του Ρόμπερτ Σούμαν. Εντρύφησε στο έργο και το βίο του Γιόχαν Σεμπάστιαν Μπαχ, δημοσιεύοντας τον πρώτο τόμο της βιογραφίας του το 1873. Η μελέτη του για τον Μπαχ ξεχωρίζει για την έμφαση που δίνει στο ιστορικό πλαίσιο της εποχής του συνθέτη.

Ο Σπίτα διαδραμάτισε κεντρικό ρόλο στην καθιέρωση της μουσικολογίας ως διακριτού ακαδημαϊκού τομέα και έθεσε τα θεμέλια μιας ιστορικής-κριτικής προσέγγισης στη μουσικολογική έρευνα. To 1885 ίδρυσε το ακαδημαϊκό περιοδικό "Vierteljahrsschrift für Musikwissenschaft". Οι αντιλήψεις του γύρω από την αισθητική είναι επηρεασμένες από τη νεοκαντιανή φιλοσοφία.
Don't Cry

Το "Don't Cry" είναι ένα τραγούδι του αμερικανικού hard rock συγκροτήματος Guns N' Roses. Υπάρχουν δύο εκδοχές του κομματιού, η μία από το δίσκο "Use Your Illusion I" και η δεύτερη, με διαφορετικούς στίχους, από το "Use Your Illusion II". Το single κυκλοφόρησε μαζί με τα δύο άλμπουμ και αποτελείται από την αυθεντική εκδοχή στην πλευρά Α' και την εναλλακτική στην πλευρά Β'. Στο CD single βρίσκεται κι ένα demo, το οποίο προοριζόταν για το άλμπουμ "Appetite for Destruction".

Σκηνοθετήθηκαν μουσικά βίντεο και για τις δύο εκδοχές, με πιο γνωστό αυτό για την πρώτη. Βασίζεται στην ιστορία "Without You" του συνεργάτη του συγκροτήματος Ντελ Τζέιμς, μαζί με τα βίντεο για τα "November Rain" και "Estranged". Το βίντεο για την εναλλακτική εκδοχή δεν συμπεριελήφθηκε στο DVD "Welcome to the Videos".
Θάνος Ανεστόπουλος

Ο Θάνος Ανεστόπουλος (3 Φεβρουαρίου 1967 – 3 Σεπτεμβρίου 2016) ήταν Έλληνας τραγουδιστής, συνθέτης και στιχουργός, ο οποίος έγινε ιδιαίτερα γνωστός από την συμμετοχή του στο ροκ συγκρότημα Διάφανα Κρίνα, του οποίου υπήρξε και ιδρυτής. 

Γεννήθηκε στην Αλεξανδρούπολη στις 3 Φεβρουαρίου του 1967 και απεβίωσε στις 3 Σεπτεμβρίου 2016 από καρκίνο. Ο ίδιος είχε ανακοινώσει την ασθένειά του μέσω της ιστοσελίδας κοινωνικής δικτύωσης Facebook το 2015.
What a Wonderful World

To What a Wonderful World είναι ένα τραγούδι των Μπομπ Θιλ (ως Τζορτζ Ντάγκλας) και Τζορτζ Ντέιβιντ Βάις. Η πρώτη του ηχογράφηση έγινε με τον Λούις Άρμστρονγκ και κυκλοφόρησε το 1967, ως single. Το single γνώρισε επιτυχία, φτάνοντας έως και το νούμερο 1 στα βρετανικά charts. Η ηχογράφηση του κομματιού από τον Άρμστρονγκ, μπήκε στο Grammy Hall of Fame, το 1999.
Γιαν Πίτερ Μπρίγκελ

Ο Γιαν Πίτερ Μπρίγκελ (φλαμανδικά: Jan Pieter Brueghel ή Jan Pieter Breughel, βαπτ. 29 Αυγούστου 1628 - 1664) ήταν Φλαμανδός ζωγράφος του μπαρόκ που ειδικευόταν σε νεκρές φύσεις με άνθη.
Always Look on the Bright Side of Life

To Always Look on the Bright Side of Life είναι ένα τραγούδι με κωμικό χαρακτήρα, γραμμένο από το μέλος των Monty Python Έρικ Άιντλ και συμπεριλήφθηκε στην ταινία "Monty Python's Life of Brian", του 1979. Έκτοτε το κομμάτι τραγουδιέται από τον κόσμο σε διάφορες δημόσιες δραστηριότητες: από ποδοσφαιρικούς αγώνες μέχρι και σε κηδείες.
Το τραγούδι κυκλοφόρησε σε single το 1979 και μετά ξανά το 1988, αλλά δεν είχε κάποια εισπρακτική επιτυχία. Όμως, στην τρίτη του κυκλοφορία, το 1991, γνώρισε κάποια επιτυχία, φτάνοντας στο νούμερο 1 των ιρλανδικών charts, στο νούμερο 2 των αυστριακών και στο νούμερο 3 των ελβετικών και των βρετανικών.
Βενσάν Κοζιελό

Ο Βενσάν Κοζιελό είναι Γάλλος ποδοσφαιριστής, γεννημένος στις 28 Οκτωβρίου 1995 στην Γκρας. Αγωνιζόμενος στην θέση του μέσου, αυτό τον καιρό αγωνίζεται για λογαριασμό της ΟΖΚ Νις, αφότου εκπαιδεύτηκε στα τμήματα υποδομής της γειτονικής αντιπάλου ομάδας της ΑΣ Κάννες.